N Á R O D N Á R A D A  S L O V E N S K E J R E P U B L I K Y

IV. volebné obdobie

Návrh

Ústavný zákon

z .......... 2009,

ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov

Národná rada Slovenskej republiky sa uzniesla na tomto ústavnom zákone:

Čl. I

Ústava Slovenskej republiky č. 460/1992 Zb. v znení ústavného zákona č. 244/1998 Z.z., ústavného zákona č. 9/1999 Z.z., ústavného zákona č. 90/2001 Z.z., ústavného zákona č. 140/2004 Z.z., ústavného zákona č. 323/2004 Z.z., ústavného zákona č. 463/2005 Z.z., ústavného zákona č. 92/2006 Z.z. a ústavného zákona č. 210/2006 Z. z. sa dopĺňa takto:

1. V čl. 7 sa za odsek 2 vkladá nový odsek 3, ktorý znie:

(3) Prenos výkonu časti práv medzinárodnou zmluvou podľa ods. 2 musí byť schválený ústavným zákonom, ktorý sa potvrdí referendom.

Doterajšie odseky 3 až 5 sa označujú ako 4 až 6.

2. Čl. 93 ods. 1 znie:

(1) Referendom sa potvrdí ústavný zákon o vstupe do štátneho zväzku s inými štátmi alebo o vystúpení z tohto zväzku. Referendom sa potvrdí ústavný zákon o prenose časti práv Slovenskej republiky na Európsku úniu a Európske spoločenstvá podľa čl. 7 ods. 2.

Čl. II

Tento ústavný zákon nadobúda účinnosť dňom 1. januára 2010.